Przemysł la 2-a

Przemysł la 2-a (naskiĝis la 14-an de oktobro 1257 en Poznań, mortis la 8-an de februaro 1296 en Rogoźno) estis pola reganto el dinastio Piastoj (la lasta vira reprezentanto de Grandpoluja linio), princo de Poznań en la jaroj 1257–1279, princo de Grandpolujo en la jaroj 1279–1296, princo de Krakovo kaj per tio princeps (plejaĝa princo) de Pollando en la jaroj 1290–1291, princo de la Pomerio de Gdańsk en la jaroj 1294–1296, reĝo de Pollando en la jaroj 1295–1296.

Kunlaborante kun ĉefepiskopo de Gniezno Jakub Świnka li strebis al unuigo de Piastaj princlandoj. Ceremonio de lia kronado, celebrata de la ĉefepiskopo, okazis la 26-an de junio 1295 en Gniezno. Apenaŭ naŭ monatojn poste la 8-an de februaro 1296 Przemysł la 2-a estis murdita dum sensukcesa provo de homforkapto, inspirita de grafoj de Brandenburgio.

 Bibliografio 
 Oswald Balzer, Genealogia Piastów (Genealogio de Piastoj), Kraków 1895
 Oswald Balzer, Królestwo Polskie 1295–1370 (Pola Reĝlando 1295-1370), volumo I-III, Lwów 1919–1920
 Jan Baszkiewicz, Powstanie zjednoczonego państwa polskiego na przełomie XIII i XIV wieku (Ekesto de unuigita pola ŝtato en 13-a/14-a jarcentoj), Warszawa 1954
 Zbigniew Dalewski, Ceremonia koronacji Przemysła II (Ceremonio de kronado de Przemysł la 2-a), en: Przemysł II. Odnowienie Królestwa Polskiego (Przemysł la 2-a. Renovigo de Pola Reĝlando), redakto J. Krzyżaniakowa, Poznań 1997, p. 199-212

Kategorio:Polaj reĝoj
Kategorio:Piastoj